《和天宁寺浮图歌》
清代·刘正宗

高标突兀撑霄碧，西俯昆仑东碣石。电光过眼阅大千，咫尺换尽长安陌。

无风铃铎乍传声，半夜萧萧龙象行。盘空孤鹤栖复惊，下瞰蚁垤日纵横。

寺中老僧去还来，佛灯寂寂照青苔。

作者简介：（?—约1661）明末清初山东安丘人，字可宗。明崇祯元年进士，授编修。入清，被荐为国史院编修，官至吏部尚书、文华殿大学士。坐事被劾论死，以衰老得免，旋病卒。